Source: https://www.riigiteataja.ee/akt/421112011041
Timestamp: 2019-07-17 02:56:14+00:00

Document:
Maamaksuvabastuse ulatus ja rakendamise kord – Riigi Teataja
Maamaksuvabastuse ulatus ja rakendamise kord
Maamaksuvabastuse ulatus ja rakendamise kord - sisukord
§ 2 Maksuvabastusele õigust omav isik
§ 3 Maksuvabastuse ulatus
§ 5 Maksuvabastuse taotluste läbivaatamine
RT IV, 21.11.2011, 41
Vastu võetud 09.12.2010 nr 26
Määrus kehtestatakse maamaksuseaduse § 11 lõigete 21 ja 3 alusel.
Käesoleva määrusega kehtestatakse maamaksuvabastuse ulatus ja rakendamise kord Saku vallas.
§ 2. Maksuvabastusele õigust omav isik
Maksuvabastust võib taotleda represseeritu ja represseerituga võrdsustatud isik okupatsioonirežiimide poolt represseeritud isiku seaduse mõistes, kui maksuvabastuse taotleja ei saa maa kasutusõiguse alusel rendi- või üüritulu.
§ 3. Maksuvabastuse ulatus
Maamaksust vabastatakse käesoleva määruse §-is 2 nimetatud isik tema kasutuses oleva elamumaa osas.
(1) Maksuvabastuse saamiseks esitab taotleja Saku Vallavalitsusele (edaspidi vallavalitsus) vormikohase avalduse hiljemalt iga aasta ajavahemikus 01. novembrist 15. detsembrini, millele lisab koopia represseeritu või selle asemel rehabiliteerimistunnistuse isikuandmetega leheküljest, arhiiviteatisest või muust dokumendist, millest nähtub isiku represseerimine ja asumisel oleku või vangistuse aeg. Avalduse vorm on avaldatud Saku valla veebilehel.
(2) Maksuvabastuse taotleja vastutab esitatud andmete ja dokumentide õigsuse eest.
(3) Maksuvabastuse taotleja on kohustatud vallavalitsusele teatama kirjalikult ühe kuu jooksul pärast rendi- või üürilepingu sõlmimist rendi- või üüritulu saamisest.
§ 5. Maksuvabastuse taotluste läbivaatamine
Vallavalitsus vaatab esitatud maksuvabastuse taotlused läbi, annab välja korralduse maksuvabastust saavate isikute kohta ja edastab vastavad andmed Maksu- ja Tolliametile hiljemalt maksustamisaasta 01. veebruariks.
Määruse § 4 lõikes 1 nimetatud maksuvabastuse taotluse vallavalitsusele esitamise tähtaeg on 2010. aastal 31. detsember.
Määrus jõustub 13. detsembril 2010.

References: § 2

§ 3

§ 5
 § 11

§ 2

§ 3

§ 5
 § 4